stanford-oval/wikipedia huggingface dataset:
Baugé-en-Anjou

| Baugé-en-Anjou |
| --- | --- |
 Kuningas Renen suihkulähde
 Baugé-en-Anjou
 Koordinaatit: 47°32′31″N, 0°06′11″W 
Valtio:  Ranska
Alue:  Pays de la Loire
Departementti:  Maine-et-Loire
Arrondissementti:  Saumur
Pinta-ala:  
 – Kokonaispinta-ala:  268,2 km²
Väkiluku (2017):  11 892 
 – Väestötiheys:  44 as./km²
Kunnan numero:  49018
 
 Kunnan kotisivut 
Infobox OKVirheellinen NIMI-arvo: 
Baugé-en-Anjou on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Oudonjoen varrella, noin 40 kilometriä Angers'n kaupungista itään.
Baugé-en-Anjoun kunta perustettiin 1. tammikuuta 2013, jolloin viisi kuntaa; Baugé, Montpollin, Pontigné, Saint-Martin-d'Arcé ja Le Vieil-Baugé yhdistyivät. Samana päivänä perustettiin kunta Clefs-Val d'Anjou, jolloin kaksi kuntaa; Clefs ja Vaulandry yhdistyivät.
1. tammikuuta 2016 Baugé-en-Anjoun kuntaan liittyi 9 kuntaa: Bocé, Chartrené, Cheviré-le-Rouge, Clefs-Val d'Anjou, Cuon, Échemiré, Fougeré, Le Guédeniau ja Saint-Quentin-lès-Beaurepaire.
Kunnan nähtävyyksiin kuuluu Anjoun herttua Renén 1400-luvulla henkilökohtaiseksi metsästysmajaksi rakennuttama linna Château de Baugé, sekä vuonna 1650 avattu vanha sairaala Hôtel-Dieu de Baugé.
Château de Baugé
Hôtel-Dieu de Baugé
Aiheesta muualla

Kuvia tai muita tiedostoja aiheesta Baugé-en-Anjou Wikimedia Commonsissa
Betty Heidler
Henkilökohtaiset ennätykset

Moukarinheitto: 79,42 (2011)
Beáta Storczer

Beáta Storczer (s. 10. heinäkuuta 1969 Budapest) on unkarilainen entinen voimistelija. Hän edusti seuratasolla Budapesti Spartacus SC:tä. Storczer osallistui olympialaisiin kerran, vuonna 1988. Tuolloin hän sijoittui viidenneksi permantokilpailussa ja oli mukana maansa joukkuekilpailussa kahdeksanneksi sijoittuneessa joukkueessa.
Storczer on naimisissa nykyaikaisen viisiottelija János Martinekin kanssa.
Bezzecca

Bezzecca kesällä 2009.
Bezzecca on kylä Trenton maakunnassa, Italiassa. Asukkaita on 592 ja pinta-ala on 17,7 km². Bezzecca sijaitsee noin 35 km Trenton kaupungista lounaaseen, 697 m:n korkeudella merenpinnan tasosta. Kylän asukastiheys on 35 as./km².
Bezzecca oli aiemmin itsenäinen kunta, mutta päätyi 30. marraskuuta 2008 pidetyssä kansanäänestyksessä viiden muun kunnan kanssa muodostamaan Ledron kunnan.
Appenzell Ausserrhoden

| Appenzell Ausserrhoden Land Appenzell der äussern Rhoden |
| --- | --- |
 Näkymä Gäbrisvuorelta
 Vaakuna
 Kantoni sijaitsee Koillis-Sveitsissä.
 Koordinaatit: 47°23′N, 9°19′E 
Valtio:   Sveitsi
Kuntia:  20 (1749–)
Appenzell valaliiton jäseneksi:  1513
Appenzellin kantonin jakaantuminen:  1597
Hallinto:  
 – hallinnollinen keskus:  ei virallista; käytännössä Herisau ja Trogen
Pinta-ala:  242,92 km² (23.)
Väkiluku (31.12.2019)  (vakinaiset asukkaat):  55 455 (21.)
 – väestötiheys:  228 as./km²
Kielet:  saksa 91 % (2017)
Uskonnot:  reformoitu kirkko 38 % katolisuus 28 %
BKT (2015, alustava):  3,1 mrd. Sfr (21.)
 – asukasta kohti:  57 000 Sfr (24.)
Lyhenteet:  
 – rekisterikilven tunnus:  AR
 
Kantonin internetsivut
Appenzell Ausserrhoden on Sveitsin kantoni maan koillisosassa. Kantonissa on noin 55 000 vakinaista asukasta. Kantonin pinta-ala on 243 neliökilometriä.
Maantiede

Seutu on valta osin kumpuilevaa maastoa. Kantoni on Sankt Gallenin kantonin keskellä; myös Appenzell Innerrhodenin kantoni on rajanaapuri etelän puolella. Kantonin korkein kohta on Säntisvuori (2 502 m mpy.) Appenzellin kantonien rajalla, kantonin etelänurkassa. Maa-alasta yli puolet on maatalouskäytössä.
Historia

Appenzell Ausserrhodenin kantoni syntyi vuonna 1597, kun Appenzellin kantoni jakaantui uskonnollisista syistä kahtia katoliseen Land Appenzell der inneren Rhodeniin (nykyisin Appenzell Innerrhoden) ja protestanttiseen Land Appenzell der äussern Rhodeniin (nykyisin Appenzell Ausserhoden).
Hallinto

Appenzell Ausserrhoden jakaantuu 20 kuntaan:
| Kunta | Asukasluku  31> 12.2019 | Pinta-ala  km² |
| --- | --- | --- |
| Herisau | 15 763 | 25,23 |
| Hundwil | 967 | 24,19 |
| Schönengrund | 528 | 5,20 |
| Schwellbrunn | 1 541 | 17,40 |
| Stein | 1 387 | 9,33 |
| Urnäsch | 2 272 | 48,13 |
| Waldstatt | 1 817 | 6,69 |
| Bühler | 1 852 | 5,59 |
| Gais | 3 066 | 21,21 |
| Speicher | 4 408 | 8,20 |
| Teufen | 6 362 | 15,29 |
| Trogen | 1 752 | 10,02 |
| Grub | 1 013 | 4,20 |
| Heiden | 4 203 | 7,49 |
| Lutzenberg | 1 299 | 2,25 |
| Rehetobel | 1 756 | 6,71 |
| Reute | 704 | 4,95 |
| Wald | 872 | 6,84 |
| Walzenhausen | 2 012 | 7,03 |
| Wolfhalden | 1 871 | 6,97 |
| Yhteensä | 55 445 | 242,92 |
Kantonilla ei ole virallista pääpaikkaa, mutta käytännössä Herisaussa on valtaosa kantonin hallinnosta. Trogenissa on kantonin oikeusistuimet.
Talous

Maataloudella on vahvat perinteet Appenzellin kantoneissa. Appenzeller-juusto on peräisin Appenzellin alueelta. Appenzell on myös perinteistä tekstiilintuotantoaluetta, etenkin pellavaa tuotettiin 1500-luvulta aina 1920-luvulle asti.
Kantonin työpaikoista 65 prosenttia oli vuonna 2016 palvelusektorilla. Teollisuudessa oli 29 prosenttia työpaikoista. Alkutuotannossa (maa- ja metsätalous) oli kuusi prosenttia työpaikoista.
Liikenne

Suuret liikenneväylät (moottoritie A1 pohjoisessa ja A13 idässä sekä päärautatiet) ohittavat kantonin, mutta pienten etäisyyksien ansiosta liikenneyhteydet ovat hyvät. Appenzeller Bahnen AG on alueellinen rautatieyhtiö.
Aiheesta muualla

Kuvia tai muita tiedostoja aiheesta Appenzell Ausserrhoden Wikimedia Commonsissa
Biomass to liquid

Btl Diesel
Biomass to liquid (BTL) tai BMTL on monivaiheinen prosessi, jolla tuotetaan nestemäisiä biopolttoaineita biomassasta. Prosessissa käytetään kasvi kokonaisuudessaan saannon ja hiilidioksiditaseen parantamiseksi.
Fischer Tropsch -prosessia käytetään synteettisten biopolttoaineiden tuottamiseen kaasuuntuneesta biomassasta
pyrolyysin avulla tuotetaan pyrolyysiöljyä
katalyyttisessä depolymerisaatiossa tuotetaan lämmön ja hiilivetyjätteen avulla biodieseliä
Bełchatówin piirikunta

Bełchatówin piirikunta (puol. powiat bełchatowski) on yksi Łódźin voivodikunnan piirikunnista. Sen arvioitu väkiluku oli vuoden 2019 lopussa 112 779. Piirikunnan ainoa kaupunkikunta on hallintokeskus Bełchatów. Seitsemän maalaiskuntaa ovat Bełchatów, Drużbice, Kleszczów, Kluki, Rusiec, Szczerców sekä Zelów ja niissä on kylien lisäksi yksi kaupunki; Zelów.
Bełchatówin piirikunnan pinta-alasta arviolta 29,2 prosenttia oli metsän peitossa vuonna 2018.
Bełchatówin piirikunnan työttömyysaste oli vuoden 2018 lopussa 4,8 prosenttia.
Piirikunnan väestöpyramidi 2014.
Vuoden 2019 lopussa Bełchatówin piirikunnassa arvioitiin olevan 112 779 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 112 983 ja sen ennakoidaan vuoteen 2050 mennessä pienenevän 95 879 asukkaaseen. Alle 18-vuotiaiden arvioitiin vuoden 2019 lopussa muodostaneen 18,7 prosenttia piirikunnan väestöstä, työikäisten 61,5 prosenttia ja eläkeikäisten 19,8 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 1 123 lasta.
Baseballin SM-sarja 2008

Baseballin SM-sarjaan 2008 osallistui kuusi joukkuetta. Expos voitti mestaruuden puhtaalla pelillä.
Runkosarja

| joukkue | Ot>  | V | H | AVG | Ex | IB | Ea | Bu | Ti | Pu |
| --- | --- | --- | --- | --- | --- | --- | --- | --- | --- | --- |
| Espoo Expos | 15 | 15 | 0 | 1.000 |  | 18-8 | 20-14  8-2 | 15-0 | 12-1  15-3 | 12-2 |
| Icebreakers | 15 | 10 | 5 | .667 | 2-7  13-15 |  | 10-14 | 14-4 | 28-18  12-13 | 16-1 |
| Eagles | 14 | 8 | 6 | .571 | 11-13 | 11-13  11-24 |  | 10-0  17-0 | per. | 22-3  25-0 |
| Bullets | 15 | 7 | 8 | .467 | 3-17  3-9 | 9-25  6-14 | 9-8 |  | 14-11 | 19-13 |
| Tampere Tigers | 14 | 4 | 10 | .286 | 3-13 | 6-17 | 18-25  5-19 | 7-8  2-11 |  | 13-3  12-2 |
| Puumat | 15 | 0 | 15 | .000 | 0-19  1-16 | 2-39  7-26 | 2-20 | 5-20  6-18 | 12-25 |  |
Eagles ei osallistunut loppupeleihin.
Loppuottelut

| Espoo Expos – Icebreakers  |
| --- | --- | --- | --- |
| 25. elokuuta | Expos | Icebreakers | 8-2 |
| 27. elokuuta | Icebreakers | Expos | 4-15 |
| 29. elokuuta | Expos | Icebreakers | 15-5 |
Expos voitti Suomen mestaruuden otteluvoitoin 3-0
Kauden päätöstilaisuudessa valittiin vuoden 2008 SM-sarjan parhaat:
MVP: Janne Vartiainen (Expos)
Finaali-MVP: Timo Liiri (Expos)
Lyöjä: Janne Vartiainen (Expos)
Syöttäjä: Andrew Baldock (Eagles)
Golden glove: Sergio Fernandez (Icebreakers)
Varastaja: Perttu Salmenperä (Expos)
Rookie: Olli Tolppanen (Expos)
Lisäksi jaettiin kiertopalkinto ensimmäiselle Suomisarjan mestarille Jasuko Giantsille. Tunnustuksen sai myös sarjavastaavana toiminut Jukka Kurvinen suomibaseballin eteen tehdystä työstä.
Ashley Madison

| Ashley Madison |
| --- | --- |

Verkkosivusto:  http://www.ashleymadison.com
Slogan:  Elämä on lyhyt – Hanki salasuhde
Kaupallinen:  kyllä
Tyyppi:  Internet-palvelut
Rekisteröinti:  pakollinen
Kielet:  englanti, espanja, italia, japani, kiina, kreikka, norja, portugali, ranska, ruotsi, saksa, suomi
Omistaja:  Avid Life Media
Luonut:  Noel Biderman
Avattu:  2002
Similarweb-sija:  4864. (kesäkuu 2022)
Nykyinen tila:  aktiivinen
Ashley Madison on deittisivusto ja sosiaalinen verkosto, jota markkinoidaan erityisesti parisuhteessa oleville henkilöille. Sivuston on perustanut Kanadassa vuonna 2002 Noel Biderman. Palvelu avattiin Suomessa syyskuussa 2012. Se on saanut nimensä kahden suositun amerikkalaisen tytön nimen, Ashleyn ja Madisonin, mukaan.
Sivusto nousi otsikoihin heinä-elokuussa 2015, kun hakkeriryhmä julkaisi miljoonien sivuston käyttäjien tietoja Internetissä.
Julkisuus

Ashley Madisonin markkinointi on hyvin aggressiivista ja hyvää makua koettelevaa. Suomen lanseerauksessa yhtiö käytti kansanedustaja Ilkka Kanervan valokuvaa mainoksessaan ilman lupaa. Yhtiö jatkoi Kanervan käyttöä mainonnassaan vielä toistamiseen, antamalla tiedotteen mainoksen uusiokäytöstä ja vihjaili olevansa Kanervan kunnallisvaalikampanjan takana . Yhtiö kertoi, että sille ei myydä mainosaikaa valtamedian tv-kanavilla.
Lokakuussa 2012 Hymy-lehdessä ollessa haastattelussa Biderman ilmoitti, että yhtiö aikoo käyttää entisen pääministeri Matti Vanhasen kuvaa seuraavassa mainoksessaan. Vanhanen kielsi kuvansa käytön, mutta yhtiön tiedotteessa kieltoa ei aiottu noudattaa. Lopulta mainoksen kuvan ottanut kuvaaja kielsi kuvan käytön Vanhasen aloitteesta ja yhtiö perui mainoksen julkaisun.
Avid Life Media haastoi Ashley Madisonin kilpailijan Victoria Milanin oikeuteen Kaliforniassa Yhdysvalloissa lokakuussa 2012 plagioinnista ja mallisuojan rikkomisesta.
Tasa-arvonäkökulma

Tasa-arvovaltuutettu ilmoitti lokakuussa 2012 että yksityishenkilö oli tehnyt valituksen Ashley Madisonin maksukäytännöistä. Valituksessa henkilö halusi tasa-arvovaltuutetun tutkivan, rikkooko Ashley Madisonin hinnoittelu lakia naisten ja miesten välisestä tasa-arvosta (609/1986) annetun lain syrjinnän kieltoa. Valittajan mielestä palvelu on ilmainen naisille ja miehiltä vaaditaan vähintään 50 euroa kirjautumisesta. Vastauksessaan tasa-arvovaltuutetun toimisto ilmoitti, että se voi valvoa tasa-arvon säännösten noudattamista vain Suomen oikeudenkäyttöpiiriin kuuluvissa asioissa ja ei siksi voi puuttua kanadalaisen palvelun toimintaan.
Tietomurto

20. heinäkuuta 2015 Ashley Madisonin kotisivulla julkaistiin tiedote, jonka mukaan sivuston järjestelmiin oli yritetty murtautua. Sivustolle murtautunut ryhmä uhkasi levittää tiedot, ellei palvelua suljeta. Elokuussa Internetiin levitettiin sivuston tietomurron yhteydessä saatu 10 gigatavun tietokanta, joka sisälsi 33 miljoonan käyttäjän tiedot. Tiedoissa on mukana muun muassa osoitteita ja osittaisia luottokorttitietoja.
Elokuun lopulla sivuston omistava Avid Life Media tiedotti, että Ashley Madisonin toimitusjohtaja Noel Biderman jättää yrityksen.
Käyttäjien sukupuolijakauma

Teknologiablogi Gizmodo.comin toimittaja Annalee Newitz analysoi tietomurron yhteydessä vuodettua dataa. Ashley Madisonin mukaan sen 37 miljoonasta käyttäjästä 5,5 miljoonaa oli naisia.
Datan mukaan mieheksi tunnistautuneista käyttäjistä 5,9 miljoonaa oli ainakin kerran vastannut saamiinsa viesteihin. Naiseksi tunnistautuneista näin oli tehnyt 9 700. Noin 11 miljoonaa mieskäyttäjää oli liittynyt sivuston chattiin, kun taas naisista näin oli tehnyt vain 2 400.
Muuta

Ashley Madisonin Suomen maajohtajana toimi 12.12.2012 saakka Timo Uusi-Kerttula. Uusi-Kerttula siirtyi sivuston emoyhtiön kehitysjohtajaksi em. päivänä. Uusi-Kerttula on eronnut tehtävästä keväällä 2013.
Aiheesta muualla

Yrityksen verkkosivusto
Ben Davies

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Benjamin Thomas Davies
Syntymäaika: 24. huhtikuuta 1993 (ikä 31)
Syntymäpaikka: Neath, Wales
Pelipaikka: vasen laitapuolustaja
Pituus: 181 cm
Seura
Seura: Tottenham Hotspur
Pelinumero: 33
Junioriseurat
: Swansea City
: Viborg FF
–2012: Swansea City
Seurat
| Vuodet | Seura | O | (M) |
| 2012–2014 | Swansea City | 71 | (3) |
| 2014– | Tottenham Hotspur | 225 | (7) |
Maajoukkue
| 2011 | Wales U19 | 3 | (0) |
| 2012– | Wales | 86 | (2) |
 Seurajoukkueuran tilastot kattavat vain kansalliset sarjat, päivitetty 16. kesäkuuta 2024.  Maajoukkueuran tilastot päivitetty 16. kesäkuuta 2024.
Benjamin Thomas "Ben" Davies (s. 24. huhtikuuta 1993 Neath) on walesilainen jalkapalloilija, joka edustaa Valioliigassa pelaavaa Tottenham Hotspuria. Pelipaikaltaan Davies on vasen laitapuolustaja. Hän pelaa myös Walesin jalkapallomaajoukkueessa.
Seurajoukkueura

Daviesin kasvattajaseura on Swansea City. Hän teki debyyttinsä Valioliigassa elokuussa 2012 West Ham Unitedia vastaan. Hänestä tuli kauden 2012–2013 aikana seuran vakiopelaaja. Ensimmäisen liigamaalinsa Davies teki tammikuussa 2013 Stoke Cityä vastaan, toisen syyskuun 1. päivänä 2013 West Bromwich Albionia vastaan ja kolmannen saman syyskuun lopulla Arsenalia vastaan. Hän pelasi kuusi ottelua Swansean voittaessa liigacupin mestaruuden 2012–2013. Hän pelasi Swanseassa kahden kauden aikana yhteensä 71 valioliigaottelua. Eurooppa-liigassa hän pelasi kuusi ottelua.
Kesällä 2014 Davies siirtyi Tottenham Hotspuriin samaan aikaan joukkuetoverinsa Michel Vormin kanssa. Ensimmäinen valioliigaottelu Tottenhamin pelaajana tapahtui elokuussa 2014 Liverpoolia vastaan, kun Davies tuli vaihdosta kentälle. Kymmenen Tottenham-kautensa aikana hän on pelannut yhteensä 225 valioliigaottelua, joissa hän on tehnyt seitsemän maalia: toukokuussa 2017 kauden viimeisessä ottelussa Hull Cityä vastaan, elokuussa 2017 seuraavan kauden ensimmäisessä ottelussa Newcastle Unitedia vastaan, syyskuussa 2017 Huddersfield Townia vastaan sekä huhtikuussa 2022 Newcastlea, lokakuussa 2022 Bournemouthia ja marraskuussa 2022 Leedsiä vastaan. Hän pelasi yhdeksän ottelua Mestarien liigassa kaudella 2018−2019, mutta istui vaihtopenkillä tappiollisessa loppuottelussa. Kaikkiaan hän on pelannut Tottenhamissa Mestarien liigassa 27, Eurooppa-liigassa 27 ja Konferenssiliigassa neljä ottelua.
Maajoukkueura

Davies pelasi kolme ottelua Walesin alle 19-vuotiaiden maajoukkueessa. Walesin jalkapallomaajoukkueessa debyytti tapahtui lokakuussa 2012 MM-karsintaottelussa Skotlantia vastaan. Hän pelasi viisi ottelua Walesin selviytyessä välieriin EM-kilpailuissa 2016, mutta oli pelikiellon vuoksi sivussa välieräottelusta. Vuonna 2021 järjestetyissä EM-kilpaluissa hän pelasi neljä ottelua ja MM-kilpailuissa 2022 kolme ottelua. Kaikkiaan hän on pelannut kesäkuun 2024 puoliväliin mennessä 86 maaottelua. Ensimmäisen maajoukkuemaalinsa hän teki MM-karsintaottelussa Valko-Venäjää vastaan marraskuussa 2021 ja toisen ystävyysottelussa Gibraltaria vastaan lokakuussa 2023.
Käännös suomeksi
Bengt Fagerholm

Bengt Fagerholm
Bengt Georg Fagerholm (15. huhtikuuta 1949 Tampere – 10. tammikuuta 2017 Helsinki) oli suomalainen talousjohtaja, sijoitusneuvoja ja tietokirjailija. Hän menehtyi vaikeaan sairauteen 10.tammikuuta 2017.
Fagerholmin vanhemmat olivat Georg Alexander Fagerholm (1898-1976) ja Ethel Marjatta Strandberg (1916-1984). Fagerholm pääsi ylioppilaaksi koulusta Svenska samskolan i Tammerfors. Valtiotieteen maisteriksi hän valmistui Statsvetenskapliga fakulteten vid Åbo Akademi vuonna 1975. Pääaineena oli kansantaloustiede (Nationalekonomi), yksityisoikeus (Privaträtt), sivuaineina tilastotiede (Statistik) sekä valtiotieteet (Statskunskap).
Bengt Fagerholm oli Luottomiehet - Kreditmännen ry:n puheenjohtajana (1984) ollessaan Oy Electrolux Ab:n luottopäällikkö. Luottotehtävissä hän aloitti jo opiskelun ohessa Turussa vuonna 1974 Keskon Turun konttorissa luotonvalvojana. Sieltä Fagerholm siirtyi Nokian Keskushallintoon apulaisluottopäälliköksi päävastuualueenaan vientiluottoasiat 1977-1981. Electroluxin jälkeen hän teki pitkän päivätyön talousjohtajana Oy Nino Lincoln Ltd:ssa (1985). Fagerholm työskenteli pitkiä jaksoja Neuvostoliitossa ja sittemmin Venäjällä Nino Lincolnin harjoittaman puutavara tuotetukkukaupan toimialalla. Lincolnin jälkeen Fagerholm toimi useissa pankkiiriliikkeissä sijoitusneuvojana, viimeisin tehtävä oli Garantumissa, jossa hän työskenteli kuolemaansa saakka.
Hän meni naimisiin 1970 Kaarinan kanssa ja heillä on kaksi poikaa Henri (s. 1975) ja Harri (s. 1977).
Fagerholm kirjoitti viisi kirjaa. Kulttuurikävelyllä Pietarissa –kirjan hän oli kuvittanut vanhoilla iso-isältään, Selim Strandberg (1889-1942) perimillä Pietari-aiheisilla postikorteilla, rakennukset jotka ovat jäljellä tänä päivänäkin. Postikorteista oli näyttely 2000-luvun alussa Postimuseossa Helsingissä ja myöhemmin Pietarissa. Lisäksi hän teki sukututkimuksen äidin äitinsä suvusta, Irene Strandberg (1895- 1981).
Teokset

Arvottomat miljoonat - Inflaation historiaa ja suuria seteleitä (Atena 2005)
Tsushima - Erään sodan loppunäytös (2010)
Kulttuurikävelyllä Pietarissa - Ikkunoita Venäjän historiaan Newski Prospektin varrelta (Minerva 2012)
Muuttuva Pietari - Huomioita kaupunkikuvasta ja arkkitehtuurista (2015)
CRB

CRB tai CrB voi tarkoittaa seuraavia:
CrB, Corona borealis, Pohjan kruunu, tähdistö
CRB, Commission for Refief in Belgium, yhdysvaltalainen organisaatio, jonka tehtävänä oli luoda uudelleen maailmansodan raunioittama Belgian korkeakoulutus
CRB, oululainen hengellisen musiikin yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CRB”, voi hakea sivunnimihaulla, laajalla sivunnimihaulla tai tekstihaulla.
Barbie-animaatioelokuvat

| Barbie |
| --- | --- |
 Barbie-logo
Tuottaja:  Mattel Creations
Säveltäjä:  Haim Saban
Pääosat:  Barbie:  Sanna Majuri, 2002-2015  Alina Tomnikov, 2016-  Kelly Sheridan, 2001-2015  Erika Lindbeck, 2016-
Valmistustiedot
Valmistusmaa:  Yhdysvallat
Tuotantoyhtiö:  Mattel
Levittäjä:  Artisan Entertainment
Kesto:  noin puolitoista tuntia
Alkuperäiskieli:  englanti, dubattu usealle kielelle
Aiheesta muualla
Virallinen sivusto
Infobox OKNimi-testi OK: 
Barbie-animaatioelokuvat ovat elokuvia, joiden päähenkilönä on kaunis vaaleahiuksinen Barbie. Elokuvia julkaistaan pääsääntöisesti kaksi kertaa vuodessa, keväällä ja syksyllä. Ne ovat lapsille ja koko perheelle suunnattuja tietokone-animaatioita. Niissä on värikkäitä maisemia, musiikki-, tanssi- ja seikkailukohtauksia. Elokuvien suomenkielisissä versioissa Barbien ääninäyttelijänä on muutamia poikkeuksia lukuun ottamatta vuosina 2002-2015 toiminut lähinnä Sanna Majuri. Vuodesta 2016 lähtien Barbie-ääninäyttelijänä on toiminut Alina Tomnikov.
Elokuvat > Muita elokuvia

| Elokuva | Julkaisupäivä | Kesto |
| --- | --- | --- |
| Barbie Diaries | 2006 | 1 h 10 min |
| Barbie: Lauletaan yhdessä | 2010 | 35 min |
Elokuvat > Tulevia elokuvia

| Elokuva | Julkaisupäivä | Kesto | Muuta |
| --- | --- | --- | --- |
Aiheesta muualla

Kotisivu
Barbie Movies Wiki (englanniksi)
IMDb – ALL Barbie Movies made in Order (Arkistoitu – Internet Archive)
Bernard Hopkins

| Bernard Hopkins |
| --- | --- |

Henkilötiedot
Koko nimi:  Bernard Humphrey Hopkins Jr.
Syntynyt: 15. tammikuuta 1965 Philadelphia, Pennsylvania
Kansalaisuus:   Yhdysvallat
Nyrkkeilijä
Lempinimi:  The Executioner The Alien
Pituus:  185  cm
Paino:  79 kg
Painoluokka:  keskisarja
Kätisyys:  oikeakätinen
Ammattilaistilastot
Ottelut:  67
Voitot:  55
– tyrmäysvoitot:  32
Tappiot:  8
Ratkaisemattomat:  2
Ei tuomiota/ mitätöity:  2
Aiheesta muualla
www.bernardhopkins.net
Bernard Humphrey Hopkins Jr. (s. 15. tammikuuta 1965 Philadelphia, Pennsylvania, Yhdysvallat) on uransa jo lopettanut yhdysvaltalainen nyrkkeilijä ja pitkäaikainen kiistaton ammattilaisten maailmanmestari keskisarjassa.
Nuoruus

Hopkins vietti nuoruutensa Philadelphian levottomilla alueilla ja joutui 17-vuotiaana neljäksi vuodeksi vankilaan aseellisesta ryöstöstä. Vankilassa hän ryhtyi nyrkkeilemään ja voitti amatöörinä Yhdysvaltain vankien keskisarjan mestaruuden.
Nyrkkeilyura

Ammattilaiseksi Hopkins ryhtyi vuonna 1988 ja hävisi heti ensimmäisen ottelunsa Clinton Mitchelliä vastaan. Seuraavat 22 otteluaan hän kuitenkin voitti. 4. joulukuuta 1992 hän voitti Wayne Powellia vastaan käydyssä ottelussa avoimen USBA:n keskisarjan mestaruuden ja puolusti titteliään voitolla Gilbert Baptistia vastaan. 22. toukokuuta 1993 hän kohtasi Roy Jones Jr:n ottelussa avoimesta IBF-liiton maailmanmestaruudesta, mutta hävisi 12-eräisen ottelun kaikin tuomariäänin. Hän puolusti USBA-titteliään vielä Roy Ritchietä, Wendall Hallia ja Lupe Aquinoa vastaan, kunnes pääsi 17. joulukuuta 1994 iskemään uudelleen avoimeksi jääneestä IBF:n maailmanmestaruudesta. Ottelussa Segundo Mercadoa vastaan Hopkins kävi kaksi kertaa lattiassa, mutta tuomio oli ratkaisematon. 29. huhtikuuta 1995 käydyn uusintaottelun hän voitti teknisellä tyrmäyksellä seitsemännessä erässä.
Hopkins puolusti titteliään Steve Frankia, Joe Lipseytä, William Bo Jamesia, John David Jacksonia, Glen Johnsonia, Andrew Councilia ja Simon Brownia vastaan, kuten myös kahdesti Robert Allenia vastaan ensimmäisen kohtaamisen jouduttua mitätöidyksi ja keskeytetyksi, kun tuomari vahingossa työnsi Hopkinsin kehän ulkopuolelle, minkä seurauksena hän loukkaantui, sekä kahdesti Antwun Echolsia vastaan ja kerran Syd Vanderpoolia vastaan. 14. huhtikuuta 2001 hän kohtasi WBC-liiton mestarin Keith Holmesin ja voitti tämän tuomariäänin 3–0, saaden WBC-liiton tittelin. Heti seuraavassa ottelussaan otti nimiinsä lisäksi myös WBA-liiton mestaruuden voitettuaan 12. erässä teknisellä tyrmäyksellä Félix Trinidadin.
Hopkinsin menestyksekäs mestaruuksien puolustamisen sarja jatkui voitoilla Carl Danielsista, Morrade Hakkarista, William Joppysta ja Robert Allenista, ja 18. syyskuuta 2004 hän kohtasi ja yhdeksännessä erässä tyrmäsi WBO-liiton mestarin Oscar de la Hoyan ja otti haltuunsa viimeisenkin häneltä puuttuneen suurliiton tittelin. Hän puolusti kiistatonta mestaruuttaan Howard Eastmania vastaan, mikä nosti hänet tarunhohtoiseen 20:n mestaruuden puolustajan joukkoon. Seuraavassa ottelussaan hän kuitenkin menetti mestaruutensa Jermain Taylorille äärimmäisen tasaisessa ja vastalauseita herättäneessä 12-eräisessä ottelussa. Miesten uusintakohtaamisessa 3. joulukuuta 2005 Taylor vei voiton kaikin tuomariäänin.
Hopkins otteli vielä kesäkuussa 2006 Antonio Tarveria vastaan IBO- ja NBA-liittojen raskaan keskisarjan mestaruudesta ja voitti tittelin nimiinsä kaikin tuomariäänin. Oma merkityksensä ottelulla oli myös sikäli että Tarver oli aikoinaan voittanut kahdesti Roy Jonesin, jolle Hopkins oli aikoinaan mestaruusottelussa hävinnyt.
Hopkins piti vuoden verran ottelutaukoa, kunnes palasi kehään heinäkuussa 2007. Hän voitti tuolloin pistein Winky Wrightin. Ottelussa ei ollut panoksena titteleitä ja painoraja oli epävirallinen 170 paunaa.
26. lokakuuta 2013 Hopkins otteli IBF:n alemman raskaansarjan mestaruudesta Karo Muratia vastaan. Hopkins voitti ottelun kaikin tuomariäänin 119–108, 119–108 ja 117–110.
Hopkins tuli Joe Smith Juniorin tyrmäämäksi jäähyväisottelussaan 19. joulukuuta 2016. Hopkins on vanhin nyrkkeilijä  (48-vuotiaana) joka on voittanut maailmanmestaruuden.
Aiheesta muualla

Ammattilaisnyrkkeilytilastot BoxRec-tietokannassa
Profiili BBC:n sivuilla